_:n852afb41c2be48bab7daa2f9cbd05e27xb0
<http://schema.org/articleBody>
"Σκληρή είναι η κριτική της ΝΟΔΕ Χανίων - Ρεθύμνου - Ηρακλείου - Λασιθίου για την εξαίρεση του Ν. Λασιθίου από το ΒΟΑΚ, αναφέροντας χαρακτηριστικά: «Ο κ. Σπίρτζης ας μη βιάζεται να κόψει κορδέλες σε έργα κακοσχεδιασμένα και με προβληματικές μελέτες».\r\n\r\nΑναλυτικά η ανακοίνωση της ΝΟΔΕ:\r\n\r\n«Εντύπωση προκαλεί το γεγονός ότι η Κυβέρνηση εκδηλώνει την πρόθεσή της για τη δημοπράτηση του Βόρειου Οδικού Άξονα Κρήτης, ΜΟΝΟ για τους 3 από τους 4 νομούς του νησιού, ήτοι Χανίων, Ρεθύμνου και Ηρακλείου και αφήνει εκτός το Ν. Λασιθίου.\r\n\r\nΤο ερώτημα είναι: έχει 3 νομούς η Κρήτη ή θεωρούν στην Κυβέρνηση ότι ο Ν. Λασιθίου έχει επαρκές, ποιοτικό και ασφαλές οδικό δίκτυο;\r\n\r\nΚαλό θα είναι η Κυβέρνηση να αφήσει τους πειραματισμούς που έκανε με τα υπόλοιπα έργα και να δει το έργο συνολικά, διότι η προχειρότητα και η ανικανότητά τους και σε επίπεδο υποδομών θα δημιουργήσουν νέα προβλήματα στο μέλλον!\r\n\r\nΟ Ν. Λασιθίου έχει μεγάλη συνεισφορά στην αγροτική οικονομία, την κτηνοτροφία και τον τουρισμό και δικαιούται ισότιμη αντιμετώπιση στα μεγάλα έργα υποδομών και ιδιαίτερα σε ασφαλές και ποιοτικό οδικό δίκτυο.\r\n\r\nΟ κ. Σπίρτζης ας μη βιάζεται να κόψει κορδέλες σε έργα κακοσχεδιασμένα και με προβληματικές μελέτες»."
<https://www.cna.gr/crete/node-gia-voak-kriti-den-echi-3-nomous/>